หุ้นโซลปิดพุ่ง 1.42% เหตุคลายวิตก Brexit
หุ้นโซลปิดพุ่ง 1.42% เหตุคลายวิตก Brexit
20 มิ.ย. 2559

ดัชนีคอมโพสิตตลาดหุ้นเกาหลีใต้ปิดพุ่งในวันนี้ เนื่องจากนักลงทุนคลายวิตกกังวลเกี่ยวกับ Brexit หลังจากผลสำรวจล่าสุดระบุว่า ชาวอังกฤษอาจจะเลือกโหวตสนับสนุนให้สหราชอาณาจักรยังคงอยู่ในสหภาพยุโรป (EU) ในการลงประชามติซึ่งจะมีขึ้นในสัปดาห์นี้ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) พุ่งขึ้น 27.72 จุด หรือ +1.42% ปิดที่ 1,981.12 จุด โดยมีปริมาณการซื้อขายปานกลาง 385 ล้านหุ้น มูลค่า 3.9 ล้านล้านวอน โดยมีหุ้นบวกมากกว่าหุ้นลบในสัดส่วน 658 ต่อ 169